Fluvius Magnus
Vide etiam paginam discretivam: Fluvius Magnus (discretiva). Fluvius Magnus vel Rivus Magnus (Lusitane Río Grande) est flumen Brasiliae, Paranae fluminis fluxus superior, 1230 chm longitudinis. In iugo Mantiqueira prope ad Oceanum Atlanticum oritur, sed ab eo ad occidentem fluit per civitatem Minas Generales et postea per confinium Minarum Generalium et civitatis Paulopolitanae. Cum flumine Paranahyba coniungitur et Paranae fluminis initium dat. Primi exploratores Lusitani lacum Anatinum ostium Fluvii Magni putabant, unde et nomen сivitatis Fluvii Magni Australis ortum est.